**TURNEJA STAND UP KOMEDIJE U ART KINU KRITERION**

**- Regionalna mreža stand up komedije širi se i na Bosnu i Hercegovinu.**

**Sarajevo, 10. septembar 2012. godine** – Uz finansijsku potporu američke ambasade u Sarajevu i u saradnji s domaćim i regionalnim partnerima, prva turneja stand up komedije pod nazivom "Komedija s nogu", kreće iz Mostara (14.-15.9. – OKC Abrašević), da bi se nastavila u Sarajevu (15.-16.9. – Art kino KRITERION) i završila u Banjaluci (16.-17.9. – Dom Omladine).

Sarajevsko večer vodi Pedja Bajović, inače bosansko-hrvatsko-srpsko-crnogorski kadar, a pridružuju mu se sve afirmisaniji domaći stand up komičari: Adi Fejzić iz Mostara, Filip Andronik iz Sarajeva, te Mirko Komljenović – Mirkan iz Banjaluke. Program će zdravim srbijanskim humorom začiniti i Niklola Silić iz Beograda.

Pored pobrojanih komičara, svoje mjesto u programu naći će i oni koji tek ulaze u svijet stand up komedije (Mia Lončar, Bojan Bilić, Igor Hrist, Miranda Bešić i Mirko Božić), a koji svojim talentom i radom obećavaju odličnu perspektivu ove forme urbanog humora u BiH.

Filip Andronik, jedan od učesnika turneje Stand Up komedije naglašava: „''Stand-up komičar ne može izgubiti pažnju u toku izvedbe, jer nema nikakvih rekvizita, nikakvog naučenog teksta kao što je slučaj npr. u pozorišnoj predstavi. Stand-up komedija ne podrazumjeva pričanje viceva na bini, niti stand-up komičara treba percipirati kao nekoga ko će praviti 'budalu od sebe' da bi zabavio publiku. Stand-up komičar nije klovn, nego neko ko inteligentnim humorom tretira tematiku koja nas okružuje, stvari koje smo vidjeli, doživjeli, ali ih možda nismo percipirali na taj način''

Nastup počinje u 21 sat (15. i 16.09., art kino Kriterion), a cijena ulaznice iznosi 8 KM za jednu večer. Ulaznice se već mogu kupiti u prostorijama art kina Kriterion svaki dan od 11:00 – 22:00.

**Za više informacije molim Vas da me kontaktirate.**

Dalila Zeljković

061 325 911